Video: Pule vra parlement om verskoningDina Pule Dina Pule, die omstrede voormalige minister van kommunikasie, is in die nasionale vergadering oor die kole gehaal. Sy is verbied om vir 15 dae lank haar voet in die parlement te sit en is ‘n boete van ‘n maand se salaris opgelê. Die speaker het die aanklagte waarop die etiekkomitee haar skuldig bevind het, as uiters ernstig bestempel. Sy het onder meer haar manlike metgesel op verskeie oorsese besoeke saamgeneem en hom bevoordeel deur kontrakte van haar departement. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.